Virallinen lehti nro C 249 , 25/09/1995 s. 0161



B4-0968/95 Päätöslauselma kansalaisuuteen perustuvasta vieraiden kielten opettajien («lettori») syrjinnästä Universitá degli Studi -yliopistossa Veronassa, Italiassa, ETY:n perustamissopimuksen 48 artiklan vastaisesti Euroopan parlamentti, joka - ottaa huomioon Euroopan parlamentin puhemiehen kirjeen Italian senaatille ja edustajakokoukselle, jossa niitä kehotetaan nopeuttamaan Italiassa työskentelevien vieraiden kielten opettajien tasa-arvoista kohtelua koskevien ehtojen ja sopimusten täytäntöönpanoa yhteisöoikeuden mukaisesti, - ottaa huomioon Euroopan yhteisöjen tuomioistuimen vieraiden kielten opettajia koskevat päätökset ((Yhdistetyt tapaukset C-259/91, C-331/91 ja C-332/91, 2. elokuuta 1993, «Allue II»)), joiden mukaan tasavallan presidentin päätöksen nro 382/1980 28 artiklan 3 kohdan määräys siitä, että sopimukset on uusittava vuosittain ja että sopimuksia voi jatkaa enintään kuusi vuotta on ETY:n perustamissopimuksen 48 artiklan 2 kohdan vastainen, koska Italian kansalaisuuden omaaville opettajille ei ole vastaavia rajoituksia, - ottaa huomioon Euroopan yhteisöjen tuomioistuimen päätökset ((30. toukokuuta 1989 annettu päätös, asia 33/88, oikeustapauskokoelma 1989, s. 1591, ja 27. marraskuuta 1991 annettu päätös, asia C-4/91, «Allue I»)), joiden mukaan opettajien virat valtion oppilaitoksissa kuuluvat poikkeuksetta järjestykseen tai tasoon katsomatta ETY:n perustamissopimuksen 48 artiklan 1 - 3 kohdan soveltamisalaan, eikä niihin näin ollen voida soveltaa 48 artiklan 4 kohdassa tarkoitettua vapaan liikkuvuuden rajoittamista koskevaa poikkeusta, - ottaa huomioon komission marraskuussa 1992 tekemän päätöksen ryhtyä 169 artiklassa määrättyihin toimenpiteisiin Italian viranomaisia vastaan tavoitteena saattaa tilanne yhteisöoikeuden mukaiseksi niin, että se vastaa Euroopan yhteisöjen tuomioistuimen tulkintaa, A. ottaa huomioon, että vieraiden kielten opettajat ovat kiistelleet Veronan yliopiston kanssa oikeuksistaan tasa-arvoiseen kohteluun työsuhdeasioissa vuodesta 1988 lähtien, B. ottaa huomioon, että muiden kuin Italian kansalaisten työsopimuksiin sovelletaan yksityisen alan lainsäädäntöä, kun taas Italian kansalaisiin sovelletaan julkisen alan lainsäädäntöä, jolloin he nauttivat paremmista työolosuhteista eläkkeiden ja sosiaaliturvan osalta, C. katsoo, että 14 vieraiden kielten opettajan perusihmisoikeuksia ja demokraattisia vapauksia loukattiin, kun heidät on häädettiin työhuoneistaan kellariin, jonka lattia-ala on kuusi kertaa neljä metriä, ja muunlaisella pelottelulla ja oikeudellisella jarruttelulla, D. katsoo, että kaikkien 32 opettajan palkkaa pienennettiin laittomasti maaliskuussa 1995 käydyissä neuvotteluissa siitä huolimatta, että he olivat halukkaita neuvottelemaan kompromissiratkaisun rehtorin kanssa kiistan lopettamiseksi, 1. Pyytää komissiota varmistamaan, että laiminlyöntitapaus saatetaan välittömästi 169 artiklan mukaiseen oikeuskäsittelyyn; 2. Pyytää komissiota varmistamaan, että Italian hallitus takaa, että se kunnioittaa vieraiden kielten opettajien hankkimia oikeuksia siitä päivämäärästä lähtien, kun yksittäiset opettajat ottivat tehtävänsä vastaan taaten näin heille samat eläkeoikeudet ja lisät kuin italialaisille yliopisto-opettajille; 3. Pyytää komissiota varmistamaan, että yliopistojen vieraiden kielten opettajille, jotka kärsivät syrjinnästä EU:n alueella, annetaan samat oikeudet kuin sen Euroopan union jäsenvaltion yliopisto-opettajille, jossa he työskentelevät; 4. Pyytää komissiota välittämään parlamentin huolen Italian hallitukselle vieraiden kielten opettajien kohtelusta; 5. Pyytää komissiota varmistamaan, etteivät Veronan yliopiston viranomaiset ryhdy epäoikeutettuihin tai uhkaaviin toimenpiteisiin opettajia vastaan heidän työtaistelutoimenpiteidensä vuoksi; 6. Kehottaa vetoomusvaliokuntaa tutkimaan ja pitämään ensisijaisena David Petrien ja muiden esittämää vetoomusta nro 124/93, jotta vieraiden kielten opettajien huono kohtelu ja syrjintä Italiassa lopetettaisiin välittömästi; 7. Kehottaa puhemiestään välittämään tämän päätöslauselman komissiolle, neuvostolle ja Italian hallitukselle ja parlamentille.